పనాజీ, మార్చి 14: మనోహర్ పర్రీకర్ (61) గోవా ముఖ్యమంత్రిగా మంగళవారం ప్రమాణ స్వీకారం చేశారు. గవర్నర్ మృదులా సిన్హా.. ఆయనతోపాటు మరో తొమ్మిది మంది మంత్రులతో ప్రమాణం చేయించారు. బీజేపీ నుంచి ఇద్దరు, మహారాష్ట్రవాదీ గోమంతక్ పార్టీ నుంచి ఇద్దరు, గోవా ఫార్వర్డ్ పార్టీ నుంచి ముగ్గురు, మరో ఇద్దరు స్వతంత్ర ఎమ్మెల్యేలను మంత్రులను తీసుకున్నారు. అంతకు ముందు పర్రీకర్ ప్రమాణ స్వీకారాన్ని నిలిపి వేయించాలని కాంగ్రెస్ విఫలయత్నం చేసింది. గవర్నర్ ప్రభుత్వం ఏర్పాటుకు పర్రీకర్ను ఆహ్వానించడాన్ని సవాలు చేస్తూ మంగళవారం సుప్రీంకోర్టును ఆశ్రయించింది. గవర్నర్ నిర్ణయంపై స్టే ఇచ్చేందుకు సర్వోన్నత న్యాయస్థానం నిరాకరించింది. అయితే, 16వ తేదీ ఉదయం 11 గంటలకు శాసనసభలో బలపరీక్ష జరగాలని ఆదేశించింది.కాంగ్రెస్ సందేహాలన్నింటికీ సభలోనే సమాధానాలు దొరుకుతాయని వ్యాఖ్యానించింది. సుప్రీంకోర్టు ఆదేశాల ప్రకారం గురువారమే బల నిరూపణ చేసుకుంటానని గోవా ముఖ్యమంత్రి మనోహర్ పర్రీకర్ అన్నారు. ఆయన గోవా సీఎంగా ప్రమాణ స్వీకారం చేయడం ఇది నాలుగోసారి. ఆదివారమే ఆయన గవర్నర్ను కలిసి ప్రభుత్వం ఏర్పాటుకు సంసిద్ధత వ్యక్తం చేశారు. గవర్నర్ అందుకు అంగీకరించారు. మంగళవారం రాజ్భవన్లో నిరాడంబరంగా జరిగిన కార్యక్రమంలో పదవీ స్వీకార ప్రమాణం జరిగింది. ప్రధాని నరేంద్ర మోదీ పర్రీకర్కు ఫోన్ చేసి శుభాకాంక్షలు తెలిపారు. రాష్ట్రాన్ని ఉన్నత శిఖరాలకు తీసుకెళ్లాలని ఆకాంక్షించారు. గోవా ప్రాంతీయ పార్టీలు చొరవ తీసుకొని ప్రభుత్వం ఏర్పాటు చేయాలని తనను కోరితేనే వచ్చానని పర్రీకర్ తెలిపారు. బలపరీక్ష నెగ్గుతామని, ఐదేళ్లు ప్రభుత్వం కొనసాగుతుందని విశ్వాసం వ్యక్తం చేశారు. బల పరీక్ష అనంతరం మంత్రులకు శాఖలు కేటాయిస్తామన్నారు.కాంగ్రెస్కు తగినంత మంది ఎమ్మెల్యేల బలం ఉంటే గవర్నర్ను కలవకుండా ఎవరు అడ్డుకున్నారని ప్రశ్నించారు. నెలరోజుల్లో సంకీర్ణ ప్రభుత్వ ఉమ్మడి కార్యాచరణ ప్రణాళిక వెల్లడిస్తామన్నారు. తనకు 22 మంది ఎమ్మెల్యేల బలం ఉందని తెలిపారు. ప్రమాణ స్వీకార కార్యక్రమానికి అమితషా, వెంకయ్యనాయుడు, నితిన్ గడ్కరీ హాజరయ్యారు. శాసనసభ ఎన్నికల్లో కాంగ్రెస్ 17 సీట్లతో అతిపెద్ద పార్టీగా నిలిచింది. 13 సీట్లకు పరిమితమైన అధికార పక్షం బీజేపీ చిన్నా చితకా పార్టీలతో కలిసి ప్రభుత్వం ఏర్పాటు చేసింది. 17 సీట్ల కాంగ్రెస్ నలుగురు సభ్యుల మద్దతు సాధిస్తే ప్రభుత్వం ఏర్పాటు చేయగలిగేది. అధిష్ఠాన పరిశీలకులు సీఎల్పీ నేత ఎన్నికకు సమయం తీసుకోవడంతో బీజేపీ వేగంగా స్పందించి, అధికారాన్ని చేజిక్కించుకుంది. సుప్రీంకోర్టులో ఓడిపోయిన తర్వాత కాంగ్రెస్ ఎమ్మెల్యేలు గవర్నర్ను కలిసి అతి పెద్ద పార్టీగా తమకు మొదట అవకాశం ఇవ్వాలని కోరారు. గవర్నర్ నుంచి ఎలాంటి స్పందనా రాలేదు. ప్రభుత్వం ఏర్పాటుకు అవకాశం ఇవ్వాలని గవర్నర్కు 12వ తేదీనే లేఖ రాశామని కాంగ్రెస్ నేత దిగ్విజయ్ సింగ్ అన్నారు. మెజారిటీ లేకుండానే తమను ఆహ్వానించలేదనడం హాస్యాస్పదమని కేంద్ర మంత్రి అరుణ్ జైట్లీ అన్నారు. సుప్రీంలో చుక్కెదురయ్యాక కూడా కాంగ్రెస్ పార్లమెంటు సమావేశాల్ని అడ్డుకొనే ప్రయత్నం చేస్తోందని దుయ్యబట్టారు.
panaji, marchi 14: manohar parrikar (61) gova mukhyamantrigaa mangalavaaram pramaana sweekaaram chesaru. gavarnar mrudula sinha.. aayanathopaatu maro tommidi mandi mantrulatho pramaanam cheyinchaaru. bgfa nunchi iddaru, maharashtravadi gomantak party nunchi iddaru, gova forverd party nunchi mugguru, maro iddaru swatantra emmelyelanu mantrulanu teesukunnaru. antaku mundu parrikar pramaana sweekaaraanni nilipi veyinchaalani congress viphalayatnam chesindi. gavarnar prabhutvam erpaatuku parrikarnu aahvaaninchadaanni savalu chestu mangalavaaram supreenkortunu aasrayinchindi. gavarnar nirnayampai stay ichenduku sarvonnata nyaayasthaanam niraakarinchindi. ayithe, 16va tedee udayam 11 gantalaku saasanasabhalo balapareeksha jaragaalani aadesinchindi.congress sandehaalannintiki sabhalone samaadhaanaalu dorukutaayani vyaakhyaaninchindi. supreenkortu aadesaala prakaaram guruvarame bala niruupana chesukuntanani gova mukhyamantri manohar parrikar annaru. aayana gova cmga pramaana sweekaaram cheyadam idhi nalugosari. aadivaarame aayana gavarnarnu kalisi prabhutvam erpaatuku samsiddhata vyaktam chesaru. gavarnar anduku angeekarinchaaru. mangalavaaram rajbhavanlo niraadambaramgaa jarigina kaaryakramamlo padavee sweekaara pramaanam jarigindi. pradhaani narendra modii parrikarku fon chesi subhaakaankshalu telipaaru. rashtranni unnata sikharaalaku teesukellaalani aakaankshinchaaru. gova praantiiya paarteelu chorava teesukoni prabhutvam erpaatu cheyalani tananu korithene vachanani parrikar telipaaru. balapareeksha neggutaamani, aidellu prabhutvam konasaagutundani vishwaasam vyaktam chesaru. bala pareeksha anantaram mantrulaku saakhalu ketayistamannaru.congresku taginanta mandi emmelyela balam unte gavarnarnu kalavakunda evaru addukunnarani prasninchaaru. nelarojullo sankeerna prabhutva ummadi kaaryaacharana pranaalika velladistaamannaaru. tanaku 22 mandi emmelyela balam undani telipaaru. pramaana sweekaara kaaryakramaaniki amitasha, venkayyanaayudu, nitin gadkari haajarayyaaru. saasanasabha ennikallo congress 17 seetlatho atipedda paartiigaa nilichindi. 13 seetlaku parimitamaina adhikara paksham bgfa chinna chitaka paartiilatoe kalisi prabhutvam erpaatu chesindi. 17 seatla congress naluguru sabhyula maddatu saadhisthe prabhutvam erpaatu cheyagaligedi. adhishtaana pariseelakulu clp netha ennikaku samayam teesukovadamto bgfa vegamgaa spandinchi, adhikaaraanni chejikkinchukundi. supreenkortulo odipoyina tarvaata congress emmelyelu gavarnarnu kalisi athi pedda paartiigaa tamaku modata avakaasam ivvaalani koraru. gavarnar nunchi elanti spandana raledu. prabhutvam erpaatuku avakaasam ivvaalani gavarnarku 12va tedeene lekha rasamani congress netha digvijay sing annaru. magerity lekundane tamanu aahvaaninchaledanadam haasyaaspadamani kendra mantri arun jaitley annaru. supreemlo chukkedurayyaka kuudaa congress paarlamentu samavesalni addukone prayatnam chestondani duyyabattaaru.